Diari Oficial de la Generalitat Valenciana


Sumari del DOGV 3389, del 09-12-1998 (1998/10342)

Informació pública de la protocol·lització notarial de les modificacions aportades al Programa d'Actuació Integrada Sector Europlataforma Intermodal de Vila-real.
------------------------------------------------------------------------------------------------------------------------------------------------------------------

### Dades del document

Número de DOGV
:   3389

Data del DOGV
:   09-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10164


Organisme emissor
:   Propinsa Vila-real, Fomento Urbano de Castellón, UTE

Tipus de document
:   Anunci

Informació pública de la protocol·lització notarial de les modificacions aportades al Programa d'Actuació Integrada Sector Europlataforma Intermodal de Vila-real. [1998/M10056]
  
La societat Propinsa Vila-real, Fomento Urbano de Castellón, UTE, domiciliada a la ciutat de Vila-real, en l'avinguda del Cedre, número 45, entresòl, mitjançant el present anunci i en aplicació del que disposa l'article 48.C), en relació amb l'article 46.3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que en data de 22 de setembre de 1998 va presentar una ampliació de l'àmbit d'actuació de l'alternativa tècnica del Programa d'Actuació Integrada Sector Europlataforma Intermodal de Vila-real, amb la següent delimitació: carretera N-340, futura carretera a Burriana, futura estació de ferrocarril i accés a Vila-real, adjuntant per a això el programa, l'homologació modificativa, el pla parcial i l'avaluació d'impacte ambiental.
  
Vist que l'expedient es va iniciar en el seu dia pel procediment simplificat que disposa l'article 48 de la Llei Reguladora de l'Activitat Urbanística, que l'esmentada ampliació del programa afecta nous propietaris i estimant que les modificacions presentades no suposen una nova alternativa tècnica sinó un complement i una modificació de la presentada inicialment, però que això no obstant, ha de ser objecte d'un nou avís als propietaris afectats, ja que es modifica l'àmbit territorial d'aquest per imponderables aliens als proponents.
  
Per tot això, la societat Propinsa Vila-real Fomento Urbano de Castellón, UTE, manté la iniciativa corresponent a la presentació de l'alternativa tècnica de programa d'acord amb l'article 48 de la Llei Reguladora de l'Activitat Urbanística, procedeix a protocol·litzar notarialment les modificacions aportades a aquest Ajuntament en la Notaria de la senyora Amparo Mundi Sancho com a una ampliació de l'acta número 852 del seu protocol de data 11 de maig de 1998; així mateix, procedeix a l'exposició pública pels seus propis mitjans i per remissió dels avisos regulats en aquest precepte; qualsevol persona afectada per l'ampliació, en el termini de 20 dies, comptats a partir del següent dia a la publicació d'aquest anunci en el Diari Oficial de la Generalitat Valenciana, podrà comparéixer en la dita notaria per a obtindre còpia de l'acta o sol·licitar l'exhibició d'aquesta. Així mateix, qualsevol persona afectada per l'ampliació podrà consultar en l'Ajuntament les actuacions derivades de la documentació dipositada en aquest i presentar-hi al·legacions, per a la seua incorporació a aquestes.
  
Expressament es fa constar que el present anunci es dirigeix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identitat dels quals no consta en la relació emesa pel Centre de Gestió Cadastral, així com a aquells el domicili dels quals figura en el dit llistat com a la pròpia parcel·la cadastral, o simplement amb el nom del municipi, i que són els següents:
  
Titulars el domicili dels quals no consta o és insuficient:
  
Polígon 19
  
Parcel·la 360 y 371: senyor Salvador Cabedo Sancho, carrer de Sant Antoni, 20.
  
Parcel·la 538: senyor Antonio Llorens Notari, Vila-real.